				|

		52013PC0035

			Предложение за РЕШЕНИЕ НА СЪВЕТА за изменение на приложения ІІ и ІІІ към Решение на Съвета от 9 юни 2011 г. за одобряване от името на Европейския съюз на Хагската конвенция от 23 ноември 2007 г. за международното събиране на издръжка на деца и на други членове на семейството /* COM/2013/035 final - 2013/0019 (NLE) */

			   	ОБЯСНИТЕЛЕН МЕМОРАНДУМ

1.
КОНТЕКСТ НА ПРЕДЛОЖЕНИЕТО

Целта на Хагската конвенция от 2007 г. за
международното събиране на издръжка на деца и на други членове на семейството е
да се осигури ефективното международно събиране на издръжка на деца и на други
членове на семейството. Предвид обстоятелството, че по-голямата част от
исковете за издръжка са свързани с деца, конвенцията е преди всичко мярка за
защита на децата.
На 31 март 2011 г. Съветът прие
решението за подписване от името на Европейския съюз на Хагската конвенция от
2007 г. относно издръжката. Конвенцията бе подписана от Европейския съюз
на 6 април 2011 г.
На 9 юни 2011 г. Съветът прие
решението за одобряване от името на Европейския съюз на Хагската конвенция от
2007 г. относно издръжката. Предвидено бе депозирането на инструмента за
одобрение да се извърши след 10 декември 2012 г., дата, определена с
член 7 от Решението на Съвета като краен срок, в който държавите членки да
съобщят на Комисията данните за връзка на централните органи, определени съгласно
Конвенцията, и информацията относно законодателството, производствата и
услугите, посочена в член 57 от Конвенцията.
В членове 5 и 6 от Решението на Съвета се
посочва също, че Съюзът прави резервата по член 44, параграф 3 и
декларациите по член 11, параграф 1, буква ж) и член 44,
параграфи 1 и 2. Текстовете на декларацията и на резервите са приложени
като приложения ІІ и ІІІ към Решението на Съвета.
В хода на преговорите бе определено, че
16 май 2011 г. е крайният срок, в който държавите членки могат да
предоставят информация за декларацията и резервите, които ще бъдат направени от
Съюза към момента на депозиране на инструмента за одобрение.
След приемането на Решението на Съвета от 9
юни 2011 г. обаче, някои държави членки сметнаха за необходимо да изменят
предишните си изявления (Латвия) или да направят наново декларацията и
резервите по членове 5 и 6 от Решението на Съвета (Кипър, Люксембург и
Португалия).
Следователно преди депозиране на инструмента
за одобрение, приложения II и III трябва да бъдат съответно изменени.

2.
РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ

Въпросът беше обсъден в Съвета по време на
заседанията на работната група по гражданскоправни въпроси (Общи въпроси),
по-специално на 11 юни 2012 г. Последните искания за изменение на
приложенията бяха получени в края на юли 2012 г., а преводът на английски
език на 20 август 2012 г. Комисията информира държавите членки, че
предложението за изменение на Решението на Съвета от 9 юни 2011 г.
няма да бъде прието по-рано от края на ноември 2012 г.
2013/0019 (NLE)
Предложение за
РЕШЕНИЕ НА СЪВЕТА
за изменение на приложения ІІ и ІІІ към
Решение на Съвета от 9 юни 2011 г. за одобряване от името на
Европейския съюз на Хагската конвенция от 23 ноември 2007 г. за
международното събиране на издръжка на деца и на други членове на семейството
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането
на Европейския съюз, и по-специално член 81, параграф 3, първа алинея
във връзка с член 218, параграф 6, втора алинея, буква б) и член 218,
параграф 8, втора алинея, първо изречение от него,
като взе предвид предложението на Европейската
комисия,
като взе предвид становището на Европейския
парламент[1],

като има предвид, че:
(1)
В приложение II към Решение 2011/432/ЕС на Съвета
се посочва резервата, която ще бъде направена от Европейския съюз към момента
на одобряването на Хагската конвенция от 23 ноември 2007 г. за
международното събиране на издръжка на деца и на други членове на семейството в
съответствие с член 62 от нея.
(2)
В приложение III към Решение 2011/432/ЕС на Съвета
се посочват декларациите, които ще бъдат направени от Европейския съюз към
момента на одобряването на Хагската конвенция от 23 ноември 2007 г.
за международното събиране на издръжка на деца и на други членове на
семейството в съответствие с член 63 от нея.
(3)
Държавите членки уведомиха Комисията за
допълнителни изменения на резервата и декларациите, съдържащи се в приложения
II и III. Ето защо е уместно тези приложения да бъдат изменени преди депозиране
на инструмента за одобрение на Хагската конвенция от 23 ноември
2007 г. за международното събиране на издръжка на деца и на други членове
на семейството,
ПРИЕ НАСТОЯЩОТО РЕШЕНИЕ:
Член 1
Приложения II и III към Решение 2011/432/ЕС на
Съвета се заменят със съответните приложения към настоящото решение.
Член 2
Настоящото решение влиза в сила в деня на
приемането му.
Член 3
Адресати на настоящото решение са държавите
членки.
Съставено в Брюксел на  година.
                                                                       За
Съвета
                                                                       Председател
ПРИЛОЖЕНИЕ
II
Резерва на Европейския съюз
при одобрението на Хагската конвенция от 23 ноември 2007 г.
за международното събиране на издръжка на деца
и на други членове на семейството (наричана по-нататък „Конвенцията“)
в съответствие с член 62 от нея
Европейският съюз прави следната резерва по член 44, параграф 3
от Конвенцията:
Република Кипър, Чешката република, Република Естония, Република
Гърция, Република Латвия, Република Литва, Република Унгария, Република Полша,
Словашката република, Кралство Швеция и Обединеното кралство Великобритания и
Северна Ирландия възразяват срещу използването на френски език в съобщенията
между централните органи.
Великото херцогство Люксембург възразява срещу използването на
английски език в съобщенията между централните органи.
___________________
ПРИЛОЖЕНИЕ III
Декларации на Европейския
съюз
при одобряването
на Хагската конвенция от 23 ноември 2007 г.
за международното събиране на издръжка на деца
и на други членове на семейството
(наричана по-нататък „Конвенцията“) в съответствие с член 63 от нея
1.         Декларация по член 11, параграф 1, буква ж) от
Конвенцията
Европейският съюз декларира, че в изброените по-долу държави членки
всяка молба, която не е молба по член 10, параграф 1, буква а) и
параграф 2, буква а) от Конвенцията, трябва да включва информацията
или документите, посочени за всяка от изброените държави членки, както следва:
Кралство Белгия:
–          за молби по член 10, параграф 1, букви д) и
е) и параграф 2, букви б) и в) — заверен препис или преписи на пълния
текст на решението или решенията.
Чешката република:
–          пълномощното, дадено от молителя на централния орган
съгласно член 42.
Федерална република Германия:
–          гражданството, професията или занятието на кредитора и,
когато е уместно, името и адреса на неговия законен представител,
–          гражданството, професията или занятието на длъжника,
доколкото са известни на кредитора,
–          в случай на молба от доставчик на услуги по публичното
право, предявяващ прехвърлени претенции за издръжка - името и данните за контакт на лицето, чиито претенции са били
прехвърлени,
–          при индексация на изпълняемо вземане - метода за изчисляване на индексацията, а при
задължение за плащане на законна лихва — законния лихвен процент и датата, от
която започва да се начислява задължителната лихва.
Република Латвия:
- молбата съдържа информацията, посочена в съответните формуляри,
препоръчани и публикувани от Хагската конференция по международно частно право,
и се придружава от разписка за платена държавна такса, когато молителят не е
освободен от плащане на държавна такса или не получава правна помощ, както и от
документи, които потвърждават информацията, включена в молбата.

–          молбата включва личния код на молителя (ако е определен в
Република Латвия) или идентификационния номер, ако е определен такъв; личния
код на ответника (ако е определен в Република Латвия) или идентификационния
номер, ако е определен такъв; личните кодове (ако са определени в Република
Латвия) или идентификационните номера, ако са определени такива, на всички
лица, за които се иска издръжка,
–          молбите по член 10, параграф 1, букви а), б),
г) и е) и параграф 2, букви а) и в) от Конвенцията, които не се
отнасят до издръжка на деца (по смисъла на член 15 от Конвенцията), се
придружават от документ, в който се посочва в каква степен молителят е получил
безплатна правна помощ в държавата по произход, като в него се съдържа
информация за вида и размера на вече поисканата правна помощ и се посочва каква
допълнителна правна помощ ще бъде необходима,
–          молбите по член 10, параграф 1, буква б) от
Конвенцията се придружават от документ, в който се посочват избраните от
молителя способи за принудително изпълнение (процедури за събиране на движимо
имущество на длъжника, парични средства и/или недвижима собственост),
–          молбите по член 10, параграф 1, буква б) от
Конвенцията се придружават от документ, съдържащ изчисление на дълга.
–          молбите по член 10, параграф 1, букви в), г),
д) и е) и параграф 2, букви б) и в) от Конвенцията се придружават от
документи, удостоверяващи информацията относно финансовото състояние и
разходите на кредитора и/или длъжника.
Република Полша:
I.          Молба по член 10, параграф 1,
буква б)
1.         Всяка молба за
принудително изпълнение на решение следва да съдържа наименованието на съда,
постановил решението, датата на решението и името и фамилията на страните по
производството.
2.         Следва да се
приложат следните документи:
–          оригинал на изпълнителното основание (заверен препис на
съдебното решение заедно със заповедта за изпълнението му),
–          подробен списък на просрочените задължения,
–          данните за банковата сметка, по която следва да се превеждат
сумите, получени при изпълнение на решението,
–          копие на молбата заедно с приложенията,
–          превод на всички документи на полски от (професионален)
заклет преводач.
3.         Молбата, основанията за молбата, списъкът на просрочените
задължения и информацията относно финансовото състояние на длъжника трябва да
бъдат подписани лично от кредитора(ите) или, за непълнолетни лица, от техния
законен представител.
4.         Когато кредиторът не разполага с оригинала на изпълнителното
основание, в молбата се посочва причината за това (напр. изгубен или унищожен
документ или ако изпълнителното основание не е постановено от съд).
5.         В случай на загубено изпълнително основание се прилага молба
за изготвяне на ново изпълнително основание, което да замени загубеното.
II.        Молби по член 10, параграф 1, букви в)
и г)
1.         Във всяка молба за
постановяване на решение за присъждане на издръжка на дете за всеки отделен
кредитор следва да е посочена месечната сума, която се иска да бъде установена
в изпълнителното основание за издръжката на детето.
2.         Молбата и
основанията за нея трябва да бъдат подписани лично от кредитора(ите) или, в
случай на непълнолетни лица, от техния законен представител.
3.         В основанията за подаване на молба за постановяване на
решение е необходимо да се посочат всички факти, обосноваващи искането, и в
частност да се даде информация относно:
а)         отношенията между кредитора и длъжника: дете (дете от
брак/официално признато от длъжника дете/бащинство, установено посредством
съдебно производство), друг роднина, съпруг(а), бивш(а) съпруг(а), свързано
лице,
б)         информацията относно финансовото състояние на кредитора
следва да включва данни за:
–          възрастта, здравословното състояние и нивото на образование
на кредитора,
–          месечните разходи на кредитора (храна, дрехи, лична хигиена,
профилактика, лечение, рехабилитация, обучение, развлечения, извънредни разходи
и т.н.),
–          (когато се иска издръжка на дете за повече от един
правоимащ, горните данни следва да се предоставят за всяко от тези лица),
–          образованието на родителя, който се грижи за непълнолетния
кредитор, професията, която е придобил право да упражнява, и професията, която
реално упражнява,
–          източниците и размера на месечните доходи на родителя, който
се грижи за кредитора,
–          месечните разходи на родителя, който се грижи за
непълнолетния кредитор, за собствената му/ѝ издръжка и за издръжката на
различни от кредитора лица, които са финансово зависими от него;
в)         информацията за финансовото състояние на длъжника следва да
съдържа и данни за образованието на длъжника, професията, която е придобил
право да упражнява, и професията, която реално упражнява.
4.         Следва да се посочи кои от описаните в основанията факти
трябва да се заявят при събирането на доказателства (напр. чрез прочита на
документа по време на съдебното заседание, чрез разпит на свидетеля(ите),
разпит на кредитора или на неговия законен представител, разпит на длъжника и
т.н.).
5.         Необходимо е да се посочи всяко отделно доказателство, чието
събиране се иска, както и цялата необходима информация, за да може съдът да
събере тези доказателства.
6.         Документите следва да са в писмен вид и да са приложени към
молбата в оригинал или под формата на заверени преписи; документите, съставени
на чужд език, следва да са придружени от заверен превод на полски.
7.         Свидетели: следва да се включат името, фамилията и адресът
на всеки свидетел.
ІІІ.       Молба по член 10, параграф 1, букви д) и е)
1.         Молбата за изменение на решение за присъждане на издръжка
трябва да включва:
а)         наименованието на съда, постановил решението, датата на
решението и името и фамилията на страните по производството;
б)         размера на исканата от името на всеки кредитор месечна
издръжка, която да замени първоначално присъдената.
2.         В основанията, посочени в молбата, следва да се изложат
промените в обстоятелствата, които обосновават искането за промяна на размера
на издръжката.
3.         Молбата и основанията за нея трябва да бъдат подписани лично
от кредитора(ите) или, в случай на непълнолетни лица, от техния законен
представител.
4.         Следва да се посочи кои от описаните в основанията факти
трябва да се заявят при събирането на доказателства (напр. чрез прочита на
документа по време на съдебното заседание, чрез разпит на свидетеля(ите),
разпит на кредитора или на неговия законен представител, разпит на длъжника и
т.н.).
5.         Необходимо е да се посочи всяко отделно доказателство, чието
събиране се иска, както и цялата необходима информация, за да може съдът да
събере тези доказателства.
6.         Документите следва да са в писмен вид и да са приложени към
молбата в оригинал или под формата на заверени преписи; документите, съставени
на чужд език, следва да са придружени от заверен превод на полски.
7.         Свидетели: следва да се включат името, фамилията и адресът
на всеки свидетел.
ІV.       Молба по член 10, параграф 2, букви б) и в)
1.         Молбата за изменение на решение за присъждане на издръжка
трябва да включва:
а)         наименованието на съда, постановил решението, датата на
решението и името и фамилията на страните по производството;
б)         размера на исканата от името на всеки кредитор месечна издръжка,
която да замени първоначално присъдената.
2.         В основанията, посочени в молбата, следва да се изложат
промените в обстоятелствата, които обосновават искането за промяна на размера
на издръжката.
3.         Молбата и основанията за нея трябва да бъдат подписани лично
от кредитора.
4.         Следва да се посочи кои от описаните в основанията факти
трябва да се заявят при събирането на доказателства (напр. чрез прочита на
документа по време на съдебното заседание, чрез разпит на свидетеля(ите),
разпит на кредитора или на неговия законен представител, разпит на длъжника и
т.н.).
5.         Необходимо е да се посочи всяко отделно доказателство, чието
събиране се иска, както и цялата необходима информация, за да може съдът да
събере тези доказателства.
6.         Документите следва да са в писмен вид и да са приложени към
молбата в оригинал или под формата на заверени преписи; документите, съставени
на чужд език, следва да са придружени от заверен превод на полски.
7.         Свидетели: следва да се включат името, фамилията и адресът
на всеки свидетел.
Португалска република:
I. Молба по член 10, параграф 1, буква б):
— Към молбата за принудително изпълнение на решение трябва да се
приложат, освен документите по член 25, и:
1. Подробен списък на просрочените задължения, а при индексация на
изпълняемо вземане — и методът за изчисляване на индексацията; при
задължение за плащане на законна лихва — законния лихвен процент и датата, на
която е възникнало задължението;
2. Пълните координати на банковата сметка, в която трябва да бъдат
прехвърлени сумите.
ІІ. Молба по член 10, параграф 1, букви в) и г):
- Молбата за постановяване на решение за присъждане на издръжка на
дете по смисъла на член 15 трябва да бъде придружена от следните
удостоверителни документи:
1. Месечната сума на издръжката на детето, която се иска от всеки от
кредиторите;
2. Основанията за молбата за постановяване на решение, в които се
посочват всички факти в подкрепа на молбата и се предоставя информация за:
а) отношенията между кредитора и длъжника: дете (дете от брак/официално
признато от длъжника дете/бащинство, установено посредством съдебно
производство), включително представяне на удостоверение за
произход/осиновяване;
б) финансовото състояние на законния представител на кредитора(ите)
(родител или настойник), което задължително трябва да включва данни за:
- месечните разходи за издръжка: храна, здраве, облекло, настаняване,
образование (когато се иска издръжка на дете за повече от едно правоимащо лице,
посочените данни трябва да бъдат предоставени за всяко от тези лица);
- източниците и размера на месечните доходи на родителя, който се
грижи за кредитора;
- месечните разходи на родителя, който се грижи за непълнолетния
кредитор, за собствената му/ѝ издръжка и за издръжката на други лица, за които
той носи отговорност.
3. Молбата и основанията за нея, подписани лично от кредитора(ите) или,
в случай на непълнолетни лица, от неговия/нейния/техния законен представител;
ІІІ. Молба по член 10, параграф 1, букви д) и е):
- Молбата за изменение на решение за присъждане на издръжка трябва
да включва:
1. Наименованието на съда, постановил решението, датата на решението и
самоличността на страните в производството.
2. Размера на исканата от името на всеки кредитор месечна издръжка,
която да замени първоначално присъдената.
3. В основанията за молбата - посочване на промените в обстоятелствата, които обосновават искането
за промяна на размера на издръжката;
4. Удостоверителни документи, които се описват и прилагат към молбата –
оригинали или заверени преписи;
5. В молбата и основанията за нея - личния подпис на кредитора(ите) или, в случай
на непълнолетни лица, на техния законен представител.
ІV. Молба по член 10, параграф 2, букви б) и в):
- Молбата за изменяне на решение за присъждане на издръжка (подадена от
длъжника), трябва да включва:
1. Наименованието на съда, постановил решението, датата на решението и
самоличността на страните в производството;
2. Размера на исканата от името на всеки кредитор месечна издръжка,
която да замени първоначално присъдената;
3. В основанията за молбата - посочване на промените в обстоятелствата, които обосновават искането
за промяна на размера на издръжката;
4. Удостоверителни документи, които се описват и прилагат към молбата –
оригинали или заверени преписи;
5. В молбата и основанията за нея — личния подпис на
кредитора(ите).
_______________
Словашка република:
–          Информация за гражданството на всички участващи страни.
Обединеното кралство Великобритания и Северна Ирландия:
Молба по член 10, параграф 1, буква б)
Англия и Уелс
Оригинал и/или заверен препис от решението; удостоверение за
изпълнителна сила; декларация за просрочени плащания; документ, удостоверяващ,
че длъжникът се е явил на първото съдебно заседание, а ако не се е явил,
документ, удостоверяващ, че длъжникът е бил уведомен и призован по това
производство или че е бил уведомен за първоначалното решение и му е била дадена
възможност да се защити или да обжалва; декларация за местонахождението и
местоработата на длъжника; декларация за самоличността на длъжника; снимка на
длъжника, ако има такава; документ, удостоверяващ в каква степен молителят се е
възползвал от безплатна правна помощ; заверено копие на акта за раждане или за
осиновяване на детето(децата), ако е приложимо; удостоверение от
училище/университет, ако е приложимо; заверено копие на удостоверението за
брак, ако е приложимо; заверено копие от решение или друг акт, свидетелстващ за
прекратяването на брака или на други съответни отношения, ако е приложимо;
Шотландия
Оригинал и/или заверен препис от решението; удостоверение за
изпълнителна сила; декларация за просрочени плащания; документ, удостоверяващ,
че длъжникът се е явил на първоначалното съдебно заседание, а ако не се е явил,
документ, удостоверяващ, че длъжникът е бил уведомен за това производство или че
е бил уведомен за първоначалното решение и му е била дадена възможност да
обжалва; декларация за местонахождението на длъжника; декларация за
самоличността на длъжника; снимка на длъжника, ако има такава; заверено копие
на акта за раждане или за осиновяване на детето(децата), ако е приложимо;
удостоверение от училище/университет, ако е приложимо.
Северна Ирландия
Оригинал и/или заверен препис от решението; удостоверение за
изпълнителна сила; декларация за просрочени плащания; документ, удостоверяващ,
че длъжникът се е явил на първоначалното съдебно заседание, а ако не се е явил,
документ, удостоверяващ, че длъжникът е бил уведомен за това производство или
че е бил уведомен за първоначалното решение и му е била дадена възможност да
обжалва; декларация за местонахождението и местоработата на длъжника;
декларация за самоличността на длъжника; снимка на длъжника, ако има такава;
документ, удостоверяващ в каква степен молителят се е възползвал от безплатна
правна помощ; заверено копие на акта за раждане или за осиновяване на
детето(децата), ако е приложимо; удостоверение от училище/университет, ако е
приложимо; заверено копие на удостоверението за брак, ако е приложимо;
Молба по член 10, параграф 1, буква в)
Англия и Уелс
Документи относно финансовото състояние — доходи/разходи/активи;
декларация за местонахождението и местоработата на ответника; декларация за
самоличността на ответника; снимка на ответника, ако има такава; заверено копие
на акта за раждане или за осиновяване на детето(децата), ако е приложимо; удостоверение
от училище/университет, ако е приложимо; заверено копие на удостоверението за
брак, ако е приложимо; заверено копие от решение или друг акт, свидетелстващ за
прекратяването на брака или на други съответни отношения, ако е приложимо.
Копия от приложими съдебни постановления; молба за правна помощ; документ,
удостоверяващ родство, ако е приложимо; други документи, посочени в член 16,
параграф 3, член 25, параграф 1, букви а), б) и г) и параграф 3, буква б) и
член 30, параграф 3, ако е приложимо.
Шотландия
Документи относно финансовото състояние — доходи/разходи/активи;
декларация за местонахождението на ответника; декларация за самоличността на
ответника; снимка на ответника, ако има такава; заверено копие на акта за
раждане или за осиновяване на детето(децата), ако е приложимо; удостоверение от
училище/университет, ако е приложимо; заверено копие на удостоверението за
брак, ако е приложимо; молба за правна помощ; документ, удостоверяващ родство,
ако е приложимо.
Северна Ирландия
Документи относно финансовото състояние —
доходи/разходи/активи; декларация за местонахождението и местоработата на
ответника; декларация за самоличността на ответника; снимка на ответника, ако
има такава; заверено копие на акта за раждане или за осиновяване на детето(децата),
ако е приложимо; удостоверение от училище/университет, ако е приложимо;
заверено копие на удостоверението за брак, ако е приложимо; заверено копие на Decree
Nisi (временно удостоверение за развод), ако е приложимо; копия от
приложими съдебни постановления; молба за правна помощ; документ, удостоверяващ
родство, ако е приложимо; други документи, посочени в член 16, параграф 3, член
25, параграф 1, букви а), б) и г) и параграф 3, буква б) и член 30, параграф 3,
ако е приложимо.
Молба по член 10, параграф 1, буква г)
Англия и Уелс
Заверен препис от решение във връзка с член 20 или член 22, буква б)
или д) заедно с документите, на които се основава решението; документ,
удостоверяващ в каква степен молителят се е възползвал от безплатна правна
помощ; документи относно финансовото състояние — доходи/разходи/активи;
декларация за местонахождението и местоработата на ответника; декларация за
самоличността на ответника; снимка на ответника, ако има такава; заверено копие
на акта за раждане или за осиновяване на детето(децата), ако е приложимо;
удостоверение от училище/университет, ако е приложимо; заверено копие на
удостоверението за брак, ако е приложимо; заверен препис от решение или друг
акт, свидетелстващ за прекратяването на брака или на друго съответно отношение,
ако е приложимо; копия от приложими съдебни постановления; документ,
удостоверяващ родство, ако е приложимо; други документи, посочени в член 16,
параграф 3, член 25, параграф 1, букви а), б) и г) и параграф 3, буква б) и
член 30, параграф 3, ако е приложимо.
Шотландия
Като по член 10, параграф 1, буква в) по-горе.
Северна Ирландия
Заверен препис от решение във връзка с член 20 или член 22, буква б)
или д) заедно с документите, на които се основава решението; документ,
удостоверяващ в каква степен молителят се е възползвал от безплатна правна
помощ; документи относно финансовото състояние — доходи/разходи/активи;
декларация за местонахождението и местоработата на ответника; декларация за
самоличността на ответника; снимка на ответника, ако има такава; заверено копие
на акта за раждане или за осиновяване на детето(децата), ако е приложимо;
удостоверение от училище/университет, ако е приложимо; заверено копие на
удостоверението за брак, ако е приложимо; заверено копие на Decree Nisi
(временно удостоверение за развод), ако е приложимо; копия от приложими съдебни
постановления; документ, удостоверяващ родство, ако е приложимо; други
документи, посочени в член 16, параграф 3, член 25, параграф 1, букви а), б) и
г) и параграф 3, буква б) и член 30, параграф 3, ако е приложимо.
Молба по член 10, параграф 1, буква д)
Англия и Уелс
Копие на решението, което подлежи на изменение; документи относно
финансовото състояние на молителя/ответника — доходи/разходи/активи; молба за
правна помощ; заверено копие на акта за раждане или за осиновяване на
детето(децата), ако е приложимо; удостоверение от училище/университет, ако е
приложимо; документи, свързани с промяната на положението на детето(децата);
документи относно семейното положение на молителя/ответника, ако е приложимо;
копия от приложими съдебни постановления; други документи, посочени в член 16,
параграф 3, член 25, параграф 1, букви а), б) и г) и параграф 3, буква б) и
член 30, параграф 3, ако е приложимо. Писмена декларация, че двете страни са се
явили по време на съдебното производство, а ако само молителят се е явил,
оригинал или заверено копие на документ, удостоверяващ, че на другата страна е
връчено съобщение за производството.
Шотландия
Копие на решението, което подлежи на изменение; документи относно финансовото
състояние на молителя/ответника — доходи/разходи/активи; молба за правна помощ;
удостоверение от училище/университет, ако е приложимо; документи, свързани с
промяната на положението на детето(децата).
Северна Ирландия
Копие на решението, което подлежи на изменение; документи относно
финансовото състояние на молителя/ответника — доходи/разходи/активи; молба за
правна помощ; заверено копие на акта за раждане или за осиновяване на
детето(децата), ако е приложимо; удостоверение от училище/университет, ако е
приложимо; документи, свързани с промяната на положението на детето(децата);
документи относно семейното положение на молителя/ответника, ако е приложимо;
копия от приложими съдебни постановления; други документи, посочени в член 16,
параграф 3, член 25, параграф 1, букви а), б) и г) и параграф 3, буква б) и
член 30, параграф 3, ако е приложимо.
Молба по член 10, параграф 1, буква е)
Англия и Уелс
Оригинал и/или заверен препис от решението, което подлежи на изменение;
документ, удостоверяващ, че длъжникът се е явил на първоначалното съдебно
заседание, а ако не се е явил, документ, удостоверяващ, че длъжникът е бил
уведомен за това производство или че е бил уведомен за първоначалното решение и
му е била дадена възможност да обжалва; документ, удостоверяващ в каква степен
молителят се е възползвал от безплатна правна помощ; документи относно
финансовото състояние на молителя/ответника — доходи/разходи/активи;
удостоверение за изпълнителна сила; заверено копие на акта за раждане или за
осиновяване на детето(децата), ако е приложимо; удостоверение от
училище/университет, ако е приложимо; документи, свързани с промяната на
положението на детето(децата); заверено копие на удостоверението за брак, ако е
приложимо; заверен препис от решение или друг акт, свидетелстващ за
прекратяването на брака или на друга форма на отношения, ако е приложимо;
документи относно семейното положение на молителя/ответника, ако е приложимо;
копия от приложими съдебни постановления; декларация за местонахождението и
местоработата на длъжника; декларация за самоличността на длъжника; снимка на
длъжника, ако има такава; други документи, посочени в член 16, параграф 3, член
25, параграф 1, букви а), б) и г) и параграф 3, буква б) и член 30, параграф 3,
ако е приложимо. Писмена декларация, че двете страни са се явили по време на
съдебното производство, а ако само молителят се е явил, оригинал или заверено
копие на документ, удостоверяващ, че на другата страна е връчено съобщение за
производството.
Шотландия
Оригинал и/или заверен препис от решението, което подлежи на изменение;
документ, удостоверяващ, че длъжникът е бил уведомен за производството или за
първоначалното решение и му е била дадена възможност да обжалва; документ,
удостоверяващ в каква степен молителят се е възползвал от безплатна правна
помощ; документи относно финансовото състояние на молителя/ответника -
доходи/разходи/активи; удостоверение за изпълнителна сила; удостоверение от
училище/университет, ако е приложимо; документи, свързани с промяната на
положението на детето(децата); документи относно семейното положение на
молителя/ответника, ако е приложимо; декларация за местонахождението на
длъжника; декларация за самоличността на длъжника; снимка на длъжника, ако има
такава.
Северна Ирландия
Оригинал и/или заверен препис от решението, което подлежи на изменение;
документ, в който се посочва, че длъжникът се е явил на първоначалното съдебно
заседание, а ако не се е явил, документ, удостоверяващ, че длъжникът е бил
уведомен за това производство или че е бил уведомен за първоначалното решение и
му е била дадена възможност да обжалва; документ, удостоверяващ в каква степен
молителят се е възползвал от безплатна правна помощ; документи относно
финансовото състояние на молителя/ответника — доходи/разходи/активи;
удостоверение за изпълнителна сила; заверено копие на акта за раждане или за
осиновяване на детето(децата), ако е приложимо; удостоверение от
училище/университет, ако е приложимо; документи, свързани с промяната на
положението на детето(децата); заверено копие на удостоверението за брак, ако е
приложимо; заверено копие на Decree Nisi (временно удостоверение за
развод), ако е приложимо; документи относно семейното положение на
молителя/ответника, ако е приложимо; копия от приложими съдебни постановления;
декларация за местонахождението и местоработата на длъжника; декларация за
самоличността на длъжника; снимка на длъжника, ако има такава; други документи,
посочени в член 16, параграф 3, член 25, параграф 1, букви а), б) и г) и
параграф 3, буква б) и член 30, параграф 3, ако е приложимо.
Молба по член 10, параграф 2, буква б)
Англия и Уелс
Копие на решението, което подлежи на изменение; документи относно
финансовото състояние на молителя/ответника - доходи/разходи/активи; молба за
правна помощ; удостоверение от училище/университет, ако е приложимо; документи,
свързани с промяната на положението на детето(децата); документи относно
семейното положение на молителя/ответника, ако е приложимо; копия от приложими
съдебни постановления; други документи, посочени в член 16, параграф 3, член
25, параграф 1, букви а), б) и г) и параграф 3, буква б) и член 30, параграф 3,
ако е приложимо.
Шотландия
Копие на решението, което подлежи на изменение; документи относно
финансовото състояние на молителя/ответника - доходи/разходи/активи; молба за правна
помощ; удостоверение от училище/университет, ако е приложимо; документи,
свързани с промяната на положението на детето(децата).
Северна Ирландия
Копие на решението, което подлежи на изменение; документи относно
финансовото състояние на молителя/ответника - доходи/разходи/активи; молба за
правна помощ; удостоверение от училище/университет, ако е приложимо; документи,
свързани с промяната на положението на детето(децата); документи относно
семейното положение на молителя/ответника, ако е приложимо; копия от приложими
съдебни постановления; други документи, посочени в член 16, параграф 3, член
25, параграф 1, букви а), б) и г) и параграф 3, буква б) и член 30, параграф 3,
ако е приложимо.
Молба по член 10, параграф 2, буква в)
Англия и Уелс
Оригинал и/или заверен препис от решението, което подлежи на изменение;
удостоверение за изпълнителна сила; документ, удостоверяващ в каква степен
молителят се е възползвал от безплатна правна помощ; документи относно
финансовото състояние на молителя/ответника - доходи/разходи/активи; заверено
копие на акта за раждане или за осиновяване на детето(децата), ако е приложимо;
удостоверение от училище/университет, ако е приложимо; документи, свързани с
промяната на положението на детето(децата); заверено копие на удостоверението
за брак, ако е приложимо; заверен препис от решение или друг акт, свидетелстващ
за разтрогването на брака или на друго съответно отношение, ако е приложимо;
документи относно семейното положение на молителя/ответника, ако е приложимо;
копия от приложими съдебни постановления; декларация за местонахождението и
местоработата на кредитора; декларация за самоличността на кредитора; снимка на
кредитора, ако има такава; други документи, посочени в член 16, параграф 3,
член 25, параграф 1, букви а), б) и г) и параграф 3, буква б) и член 30,
параграф 3, ако е приложимо.
Шотландия
Оригинал и/или заверен препис от решението, което подлежи на изменение;
документ, удостоверяващ в каква степен молителят се е възползвал от безплатна
правна помощ; документи относно финансовото състояние на молителя/ответника -
доходи/разходи/активи; удостоверение от училище/университет, ако е приложимо;
документи относно промяната във финансовото състояние на молителя; декларация
за местонахождението и местоработата на кредитора; декларация за самоличността
на кредитора; снимка на кредитора, ако има такава.
Северна Ирландия
Оригинал и/или заверен препис от решението, което подлежи на изменение;
удостоверение за изпълнителна сила; документ, удостоверяващ в каква степен
молителят се е възползвал от безплатна правна помощ; документи относно
финансовото състояние на молителя/ответника - доходи/разходи/активи; заверено
копие на акта за раждане или за осиновяване на детето(децата), ако е приложимо;
удостоверение от училище/университет, ако е приложимо; документи, свързани с
промяната на положението на детето(децата); заверено копие на удостоверението
за брак, ако е приложимо; заверено копие на Decree Nisi (временно
удостоверение за развод), ако е приложимо; документи относно семейното положение
на молителя/ответника, ако е приложимо; копия от приложими съдебни
постановления; декларация за местонахождението и местоработата на кредитора;
декларация за самоличността на кредитора; снимка на кредитора, ако има такава;
други документи, посочени в член 16, параграф 3, член 25, параграф 1, букви а),
б) и г) и параграф 3, буква б) и член 30, параграф 3, ако е приложимо.
Общи положения
За молби по член 10, включително член 10, параграф 1, буква а) и
параграф 2, буква а), централният орган на Англия и Уелс би искал да получава
по три копия от всеки документ, придружени от превод на английски език (ако е
необходимо).
За молби по член 10, включително член 10, параграф 1, буква а) и
параграф 2, буква а), централният орган на Северна Ирландия би искал да получава
по три копия от всеки документ, придружени от превод на английски език.
2.         Декларация по член 44, параграф 1 от
Конвенцията
Европейският съюз декларира, че изброените по-долу държави членки
приемат молби и свързани с тях документи, които освен на официалния език на
тези държави членки са преведени и на езиците, посочени за всяка от изброените
държави членки:
Чешката република: словашки
Република Естония: английски
Република Литва: английски
Република Кипър: английски
Словашката република: чешки
3.         Декларация по член 44, параграф 2 от
Конвенцията
Европейският съюз декларира, че в Кралство Белгия документите се
съставят или превеждат на френски, нидерландски или немски език в зависимост от
частта от територията на Белгия, в която ще бъдат представени.
Информация за
езика, който трябва да бъде използван във всяка една част от територията на
Белгия, може да бъде открита в Наръчника на приемащите агенции по Регламент
(ЕО) № 1393/2007 на Европейския парламент и на Съвета от 13 ноември
2007 г. относно връчване в държавите членки на съдебни и извънсъдебни
документи по граждански или търговски дела (връчване на документи). Наръчникът
е достъпен на уебсайта http://ec.europa.eu/justice_home/judicialatlascivil/html/index_bg.htm,
след като се избере
„Връчване на документи (Регламент 1393/2007)“/„Документи“
/„Упътване“/„Белгия“/„Geographical areas of competence“ (стр. 42 и сл.),
или като се използва направо адрес
http://ec.europa.eu/justice_home/judicialatlascivil/html/pdf/manual_sd_bel.pdf
и се избере „Geographical areas of competence“ (стр. 42 и сл.).
______________________
[1]


Важна правна забележка

|

52008PC0218

Предложение за решение на Съвета за разрешаване пускането на пазара на продукти, съдържащи, състоящи се или произведени от генетично модифицирана соя A2704-12 (ACS-GHØØ5-3) съгласно Регламент (ЕО) № 1829/2003 на Европейския парламент и на Съвета  /* COM/2008/0218 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 28.4.2008COM(2008)218 окончателенПредложение заРЕШЕНИЕ НА СЪВЕТАза разрешаване пускането на пазара на продукти, съдържащи, състоящи се или произведени от генетично модифицирана соя A2704-12 (ACS-GHØØ5-3) съгласно Регламент (ЕО) № 1829/2003 на Европейския парламент и на Съвета(представена от Комисията)ОБЯСНИТЕЛЕН МЕМОРАНДУМПриложеното предложение за решение на Съвета се отнася до храни и фуражи, съдържащи, състоящи се или произведени от генетично модифицирана соя A2704-12, за която е подадена молба за пускане на пазара от Bayer CropScience AG до компетентния орган на Нидерландия на 1 юли 2005 г., по силата на Регламент (ЕО) № 1829/2003 относно генетично модифицираните храни и фуражи.Приложеното предложение също така се отнася до пускането на пазара на други продукти, съдържащи или състоящи се от соя A2704-12, предназначени за същата употреба, както и всеки друг вид соя, с изключение на отглеждането.На 10 август 2007 г. Европейският орган за безопасност на храните даде положително становище в съответствие с членове 6 и 18 от Регламент (ЕО) № 1829/2003 и стигна до заключението, че е малко вероятно пускането на пазара на продуктите, съдържащи, състоящи се или произведени от соя A2704-12, така както са описани в заявлението, да има неблагоприятно въздействие върху здравето на човека или на животните или върху околната среда.В този контекст, на 12 февруари 2008 г. бе представен за гласуване от страна на Постоянния комитет по хранителната верига и здравето на животните проект за решение на Комисията за разрешаване пускането на пазара на Общността на продукти, съдържащи, състоящи се или произведени от генетично модифицирана соя A2704-12. Комитетът не предостави становище: тринадесет държави-членки (156 гласа) са гласували за, осем държави-членки (102 гласа) са гласували против, пет държави-членки (84 гласа) са се въздържали и една държава-членка (3 гласа) не бе представена.Следователно, съгласно член 35, параграф 2 от Регламент (ЕО) № 1829/2003 и в съответствие с член 5 от Решение 1999/468/EО на Съвета, изменено с Решение 2006/512/EО на Съвета, от Комисията се изисква да представи на Съвета предложение за мерките, които трябва да се вземат, а Съветът разполага с три месеца, за да се произнесе с квалифицирано мнозинство и да уведоми Парламента за това.Предложение заРЕШЕНИЕ НА СЪВЕТАза разрешаване пускането на пазара на продукти, съдържащи, състоящи се или произведени от генетично модифицирана соя A2704-12 (ACS-GHØØ5-3) съгласно Регламент (ЕО) № 1829/2003 на Европейския парламент и на Съвета(единствено немският текст е автентичен) (текст от значение за ЕИП)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Регламент (ЕО) № 1829/2003 на Европейския парламент и на Съвета от 22 септември 2003 г. относно генетично модифицираните храни и фуражи[1], и по-специално член 7, параграф 3 и член 19, параграф 3 от него,като взе предвид предложението на Комисията,като има предвид, че:1.  На 1 юли 2005 г. Bayer CropScience AG подаде до компетентния орган на Нидерландия, в съответствие с членове 5 и 17 от Регламент (ЕО) № 1829/2003, заявление за пускане на пазара на храни, хранителни съставки и фуражи, съдържащи, състоящи се или произведени от соя A2704-12 („заявлението“).2.  Заявлението също така обхваща пускането на пазара на други продукти, съдържащи или състоящи се от соя A2704-12 за същата употреба, както всеки друг вид соя, с изключение на отглеждането. Следователно, в съответствие с разпоредбите на член 5, параграф 5 и член 17, параграф 5 от Регламент (ЕО) № 1829/2003, заявлението включва данните и информацията, изисквани от приложения III и IV към Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета[2] и информация и заключения относно оценката на риска, извършена в съответствие с принципите, посочени в приложение II към Директива 2001/18/ЕО.3.  На 10 август 2007 г. Европейският орган за безопасност на храните (ЕОБХ) даде положително становище в съответствие с членове 6 и 18 от Регламент (ЕО) № 1829/2003 и стигна до заключението, че е малко вероятно пускането на пазара на продуктите, съдържащи, състоящи се или произведени от соя A2704-12, така както са описани в заявлението („продуктите“), да има неблагоприятно въздействие върху здравето на човека или на животните или върху околната среда, в рамките на предвидените употреби[3]. В становището си ЕОБХ взе предвид всички специфични въпроси и тревоги, изразени от държавите-членки в контекста на консултацията с националните компетентни органи, както е предвидено в член 6, параграф 4 и член 18, параграф 4 от посочения регламент.4.  По-конкретно, ЕОБХ заключи, че предвид цялата налична в заявлението информация относно молекулярната характеристика, анализа на състава и агрономическите резултати, соя A2704-12 отговаря напълно на негенетично модифицирания си еквивалент и, следователно не е налице необходимост от допълнителни изследвания за безвредност за животните на целите храни/фуражи (напр. 90-дневно изследване за токсичност върху плъхове).5.  В становището си ЕОБХ също така стигна до заключението, че планът за мониторинг на околната среда, представляващ общ план за наблюдение, представен от заявителя, е в съответствие с предвидената употреба на продуктите.6.  Предвид посочените съображения, следва да се предостави разрешение за продуктите.7.  За всеки ГМО следва да се посочи единен идентификатор, както е предвидено в Регламент (ЕО) № 65/2004 на Комисията от 14 януари 2004 г. за създаване на система за разработване и оценка на единните идентификатори за генетично модифицирани организми[4].8.  Според становището на ЕОБХ не са необходими специфични изисквания за етикетиране, различни от тези, предвидени в член 13, параграф 1 и член 25, параграф 2 от Регламент (ЕО) № 1829/2003 за храни, хранителни съставки и фуражи, съдържащи, състоящи се или произведени от соя A2704-12. Все пак, за да се гарантира употребата на продуктите в рамките на разрешението, предвидено в настоящото решение, етикетирането за фуражите, съдържащи или състоящи се от ГМО и други продукти, различни от храни и фуражи, съдържащи или състоящи се от ГМО, за които се изисква разрешение, следва да бъде придружено от ясно обозначение, че въпросните продукти не трябва да бъдат използвани за отглеждане.9.  Аналогично, становището на ЕОБХ не оправдава налагането на специфични условия или ограничения за пускането на пазара и/или специфични условия или ограничения за употребата и търговията, включително изисквания за мониторинг след пускане на пазара или специфични условия за защита на определени екосистеми/околна среда и/или географски райони, както е предвидено в член 6, параграф 5, буква д) и член 18, параграф 5, буква д) от Регламент (ЕО) № 1829/2003.10.  Всяка необходима информация относно разрешаването на продуктите следва да бъде вписана в регистъра на Общността за генетично модифицирани храни и фуражи така, както е предвидено в Регламент (ЕО) № 1829/2003.11.  Член 4, параграф 6 от Регламент (ЕО) № 1830/2003 на Европейския парламент и на Съвета от 22 септември 2003 г. относно проследяването и етикирането на генетично модифицирани организми и проследяването на храни и фуражи от генетично модифицирани продукти и за изменение на Директива 2001/18/ЕО[5], определя изискванията за етикетиране за продукти съдържащи или състоящи се от ГМО.12.  Настоящото решение трябва да бъде нотифицирано от Клиринговата къща по биобезопасност на страните по Протокола от Картахена по биологична безопасност към Конвенцията за биологично разнообразие съгласно член 9, параграф 1 и член 15, параграф 2, буква в) от Регламент (ЕО) № 1946/2003 на Европейския парламент и на Съвета от 15 юли 2003 г. относно трансграничното придвижване на генетично модифицирани организми[6].13.  Постоянният комитет по хранителната верига и здравето на животните не предостави становище в рамките на срока, определен от неговия председател и следователно мерките, предвидени в настоящото решение, трябва да бъдат приети от Съвета,ПРИЕ НАСТОЯЩОТО РЕШЕНИЕ:Член 1 Генетично модифициран организъм и единен идентификаторНа генетично модифицираната соя ( Glycine max ) A2704-12, посочена в буква б) от приложението към настоящото решение, се дава единният идентификатор ACS-GHØØ5-3, както е предвидено в Регламент (ЕО) № 65/2004.Член 2 РазрешениеСледните продукти са разрешени за целите на член 4, параграф 2 и член 16, параграф 2 от Регламент (ЕО) № 1829/2003, в съответствие с условията, определени в настоящото решение:а) храни и хранителни съставки съдържащи, състоящи се или произведени от соя ACS-GHØØ5-3;б) фуражи, съдържащи, състоящи се или произведени от соя ACS-GHØØ5-3;в) продукти, различни от храни и фуражи, съдържащи или състоящи се от соя ACS-GHØØ5-3 за същата употреба, както всяка друга соя, с изключение на отглеждането.Член 3 Етикетиране1. За целите на изискванията за етикетиране, установени в член 13, параграф 1 и член 25, параграф 2 от Регламент (EО) № 1829/2003 и в член 4, параграф 6 от Регламент (EО) № 1830/2003, „името на организма“ е „соя“.2. Надписът „не е предназначено за отглеждане“ се вижда на етикета и в документите, придружаващи продуктите, съдържащи или състоящи се от соя ACS-GHØØ5-3, посочени в член 2, букви б) и в).Член 4 Мониторинг на въздействията върху околната среда1. Титулярят на разрешението осигурява изготвянето и изпълнението на плана за мониторинг на въздействията върху околната среда, както е определено в буква з) от приложението.2. Титулярят на разрешението предоставя на Комисията годишни доклади относно изпълнението и резултатите от дейностите, посочени в мониторинговите дейности.Член 5 Регистър на ОбщносттаИнформацията, посочена в приложението към настоящото решение, се вписва в регистъра на Общността за генетично модифицирани храни и фуражи, както е предвидено в член 28 от Регламент (ЕО) № 1829/2003.Член 6 Титуляр на разрешениетоТитуляр на разрешението е Bayer Cropscience AG.Член 7 ВалидностНастоящото решение се прилага за срок от 10 години от датата на неговото нотифициране.Член 8 АдресатиАдресат на настоящото решение е Bayer CropScience AG, Alfred-Nobel-Strasse 50, D - 40789 Monheim am Rhein, Германия.Съставено в Брюксел на … година.За СъветаПредседателПРИЛОЖЕНИЕа) Заявител и титуляр на разрешението:Име: Bayer CropScience AGАдрес: Alfred-Nobel-Strasse 50, D - 40789 Monheim am Rhein - Germanyб) Обозначение и спецификация на продуктите:(1) Храни и хранителни съставки съдържащи, състоящи се или произведени от соя ACS-GHØØ5-3;(2) Фуражи, съдържащи, състоящи се или произведени от соя ACS-GHØØ5-3;(3) Продукти, различни от храни и фуражи, съдържащи или състоящи се от соя ACS-GHØØ5-3 за същата употреба, както всеки друг вид соя, с изключение на отглеждането.Генетично модифицираната соя ACS-GHØØ5-3, както е описана в заявлението, експресира протеина PAT, придаващ поносимост към хербицида амониев глуфосинат.в) Етикетиране:(1) За целите на специфичните изисквания за етикетиране, установени в член 13, параграф 1 и член 25, параграф 2 от Регламент (EО) № 1829/2003 и в член 4, параграф 6 от Регламент (EО) № 1830/2003, „името на организма“ е „соя“.(2) Надписът „не е предназначено за отглеждане“ се вижда на етикета и в документите, придружаващи продуктите, съдържащи или състоящи се от соя ACS-GHØØ5-3, посочени в член 2, букви б) и в) от настоящото решение.г) Метод на откриване:-  Метод в реално време, присъщ на явлението, основаващ се на полимеразно-верижната реакция (PCR) за количественото определяне на соя ACS-GHØØ5-3.-  Утвърден върху семената от референтната лаборатория на Общността, установена по силата на Регламент (ЕО) № 1829/2003, публикуван на следния адрес: http://gmo-crl.jrc.it/statusofdoss.htm-  Референтен материал: AOCS 0707-A, AOCS 0707-B и AOCS 0707-C, достъпни посредством American Oil Chemists Society на следния адрес : http://www.aocs.org/tech/crm/bayer_soy.cfmд) Единен идентификатор:ACS-GHØØ5-3е) Информация, изисквана съгласно разпоредбите на приложение II към Протокола от Картахена по биологична безопасност към Конвенцията за биологично разнообразие:Клирингова къща по биобезопасност, регистрационен номер: вж. [ попълва се при нотификацията ]ж) Условия или ограничения за пускането на пазара, употребата или търговията на продуктите:Не се изисква.з) План за мониторингПлан за мониторинг на въздействията върху околната среда, съобразен с приложение VII към Директива 2001/18/EО[Връзка: план, публикуван в Интернет ]и) Изисквания за мониторинг след пускане на пазара за употребата на храните за човешка консумация:Не се изисква.Забележка: възможно е в бъдеще да се наложат изменения на връзките за достъп до необходимите документи. Тези изменения ще бъдат общодостъпни чрез актуализиране на регистъра на Общността за генетично модифицираните храни и фуражи. [1] ОВ L 268, 18.10.2003 г., стр. 1. Регламент, изменен с Регламент (EО) № 1981/2006 на Комисията (OВ L 368, 23.12.2006 г., стp. 99).[2] ОВ L 106, 17.4.2001 г., стр. 1. Директива, последно изменена с Регламент (ЕО) № 1830/2003 (ОВ L 268, 18.10.2003 г., стр. 24).[3] http://www.efsa.europa.eu/EFSA/efsa_locale-1178620753816_1178620785771.htm[4] ОВ L 10, 16.1.2004 г., стр. 5.[5] ОВ L 268, 18.10.2003 г., стр. 24.[6] ОВ L 287, 5.11.2003 г., стр. 1.


               ЕВРОПЕЙСКА КОМИСИЯ
            Брюксел, 17.5.2016
            COM(2016) 262 final
            2016/0136(NLE)
            Предложение за
            РЕШЕНИЕ НА СЪВЕТА
            относно позицията, която да бъде заета от името на Европейския съюз в рамките на Съвета за асоцииране ЕС — Централна Америка във връзка с обяснителните бележки към член 15 от приложение II към Споразумението за асоцииране между Европейския съюз и неговите държави членки, от една страна, и Централна Америка, от друга страна

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  Споразумението за асоцииране между Европейския съюз и неговите държави членки, от една страна, и Централна Америка, от друга страна, беше подписано в Тегусигалпа, Хондурас, на 29 юни 2012 г. и се прилага временно от 2013 г.

                  В приложение II към споразумението се представят определението на понятието „продукти с произход“ и методите за административно сътрудничество. Член 37 от приложение II гласи, че страните по споразумението постигат съгласие относно „Обяснителните бележки“ по отношение на тълкуването, прилагането и администрирането на приложение II в рамките на Подкомитета по митниците, улесняването на търговията и правилата за произход, с оглед да се препоръча одобряването им от Съвета за асоцииране.

                  Подкомитетът по митниците, улесняването на търговията и правилата за произход проведе заседание на 1—2 юни 2015 г. в Брюксел, на което участниците се споразумяха за обяснителните бележки. Те включват насоки за член 15 от приложение II към споразумението относно издаването и попълването на сертификатите за движение EUR.1, които могат да се използват като доказателство за произход.

                  Образец на сертификат за движение EUR.1 се съдържа в допълнение 3 от приложение II към споразумението за асоцииране. На практика обаче между допълнение 3 и формулировката в сертификатите, отпечатвани от държавите членки, има малки разлики. Обяснителните бележки позволяват гъвкавост във формулировката, без да се накърнява валидността на сертификатите, при условие че всички страни имат копие на използвания сертификат, а формулировката не променя информацията, която трябва да бъде попълнена от износителя.

                  Информацията, която трябва да бъде попълнена от износителя върху сертификата за движение EUR.1 за представяне пред митническите органи, трябва да е ясна и да се избягва всяка възможна злоупотреба. Поради това обяснителните бележки предоставят насоки за попълването на всички полета на сертификата за движение EUR.1.

               •Съгласуваност с действащите разпоредби в тази област на политиката

                  Предложението е съгласувано с други обяснителни бележки, договорени в споразуменията за свободна търговия между Европейския съюз и Чили и Европейския съюз и Мексико.

               •Съгласуваност с другите политики на Съюза

                  Използването на обяснителни бележки подпомага по-доброто законотворчество.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Тъй като предложението се отнася до търговската политика на Европейския съюз, подходящото правно основание е член 207, параграф 4, първа алинея във връзка с член 218, параграф 9 от Договора за функционирането на Европейския съюз.

               •Субсидиарност (при неизключителна компетентност)

                  Предложението попада в обхвата на изключителната компетентност на Европейския съюз.

               •Пропорционалност

                  Предложението не надхвърля рамките на необходимото или целесъобразното за постигането на поставените цели.

               3.РЕЗУЛТАТИ ОТ ПОСЛЕДВАЩИ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               •Консултации със заинтересованите страни

                  Не са необходими, тъй като предложението само дава насоки по съществуващо споразумение.

               •Събиране и използване на експертни становища

                  Не са необходими, тъй като предложението само дава насоки по съществуващо споразумение.

               •Оценка на въздействието

                  Настоящото предложение въвежда изменения на съществуващо двустранно търговско споразумение. Няма други варианти за разглеждане.

               4.ОТРАЖЕНИЕ ВЪРХУ БЮДЖЕТА

                  Предложението няма отражение върху бюджета на Съюза.

               5.ДРУГИ ЕЛЕМЕНТИ

                  Няма.

               2016/0136 (NLE)

               Предложение за

               РЕШЕНИЕ НА СЪВЕТА

               относно позицията, която да бъде заета от името на Европейския съюз в рамките на Съвета за асоцииране ЕС — Централна Америка във връзка с обяснителните бележки към член 15 от приложение II към Споразумението за асоцииране между Европейския съюз и неговите държави членки, от една страна, и Централна Америка, от друга страна

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Споразумението за асоцииране между Европейския съюз и неговите държави членки, от една страна, и Централна Америка, от друга страна
                  1
                (наричано по-долу за краткост „споразумението“), беше парафирано на 22 март 2011 г. и подписано на 29 юни 2012 г. В съответствие с член 353, параграф 4 от споразумението, част IV от него се прилага временно от 1 август 2013 г. между Съюза, Никарагуа, Хондурас и Панама, от 1 октомври 2013 г. — между тези страни и Ел Салвадор и Коста Рика, и от 1 декември 2013 г. — между Съюза, Никарагуа, Хондурас, Панама, Ел Салвадор и Коста Рика от една страна, и Гватемала, от друга страна.

               (2)В член 37 от приложение II към споразумението е предвидено, че страните постигат съгласие в рамките на Подкомитета по митниците, улесняването на търговията и правилата за произход, учреден в съответствие с член 123 от споразумението (наричан по-долу за краткост „подкомитетът“), за обяснителни бележки във връзка с тълкуването, прилагането и администрирането на приложение II, с оглед да се препоръча одобряването им от Съвета за асоцииране.

               (3)Заседанието на подкомитета се проведе на 1 и 2 юни 2015 г. и беше постигнато съгласие относно обяснителните бележки към член 15 от приложение II към споразумението във връзка с попълването и отпечатването на сертификат за движение EUR.1 („Обяснителните бележки“).

               (4)Тъй като сертификатът за движение EUR.1, представен в допълнение 3 към приложение 3 към споразумението, е само образец, между формулярите, отпечатвани от различните органи, могат да възникнат незначителни разлики. С цел да се гарантира, че такива разлики не водят до трудности във връзка с приемането на сертификати за движение EUR.1, и с цел да се осигури хармонизирано тълкуване от компетентните държавни органи на страните, следва да се предоставят насоки относно задължителното съдържание и отпечатването на сертификата за движение EUR.1. Позицията, която да бъде заета от името на Съюза  в рамките на Съвета за асоцииране, се основава на приложения проект на решение,

               ПРИЕ НАСТОЯЩОТО РЕШЕНИЕ:

               Член 1

               1.
                     Позицията, която да бъде заета от името на Съюза в рамките на Съвета за асоцииране по отношение на обяснителните бележки към член 15 от приложение II към споразумението, относно сертификатите за движение EUR.1, се основава на проекта на решение на Съвета за асоцииране, приложен към настоящото решение.

               2.
                     Внасянето на незначителни промени в проекта на решение на Съвета за асоцииране може да бъде одобрено от представителите на Съюза в Съвета за асоцииране, без да е необходимо допълнително решение на Съвета.

               Член 2

               След приемането му решението на Съвета за асоцииране се публикува в Официален вестник на Европейския съюз.

               Член 3

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

                     (1)

                     OВ L 346, 15.12.2012 г., стр. 3

                  .

    ---documentbreak---

               ЕВРОПЕЙСКА КОМИСИЯ
            Брюксел, 17.5.2016
            COM(2016) 262 final
            ПРИЛОЖЕНИЕ
            притурка
            към
            Предложение за решение на Съвета
            относно позицията, която да бъде заета от името на Европейския съюз в рамките на Съвета за асоцииране ЕС — Централна Америка във връзка с обяснителните бележки към член 15 от приложение II към Споразумението за асоцииране между Европейския съюз и неговите държави членки, от една страна, и Централна Америка, от друга страна

               РЕШЕНИЕ № ХХ/2016
               НА СЪВЕТА ЗА АСОЦИИРАНЕ ЕС — ЦЕНТРАЛНА АМЕРИКА

               за въвеждане на обяснителни бележки към член 15 от приложение II („Относно определението на понятието „продукти с произход“ и методите на административно сътрудничество“) към споразумението по отношение на сертификата за движение EUR.1

               СЪВЕТЪТ ЗА АСОЦИИРАНЕ ЕС — ЦЕНТРАЛНА АМЕРИКА,

               като взе предвид Споразумението за асоцииране между, Европейския съюз и неговите държави членки, от една страна, и Централна Америка, от друга страна (наричано по-долу за краткост „споразумението“), и по-специално член 37 от приложение II към него,

               като има предвид, че:

               (1)
                     Приложение II към споразумението се отнася за определението на понятието „продукти с произход“ и методите за административно сътрудничество.

               (2)
                     Съгласно член 37 от приложение II към споразумението страните постигат съгласие в  рамките на Подкомитета по митниците, улесняването на търговията и правилата за произход за обяснителни бележки във връзка с тълкуването, прилагането и администрирането на приложение II  и препоръчват одобряването им от Съвета за асоцииране.

               (3)
                     Тъй като сертификатът за движение EUR.1, представен в допълнение 3 към приложение II към споразумението, е само образец, между формулярите, отпечатвани от различните органи, могат да възникнат незначителни разлики. Следва да се поясни, че подобни разлики не следва да водят до отхвърляне на сертификатите.

                (4)
                     Освен това, за да се гарантира, че такива незначителни разлики не създават трудности във връзка с приемането на сертификати за движение EUR.1, и с цел да се осигури хармонизирано тълкуване от компетентните държавни органи на страните по споразумението, следва да се предоставят насоки за задължителното съдържание на сертификата за движение EUR.1,

               ПРИЕ НАСТОЯЩОТО РЕШЕНИЕ:

               Член единствен

               Одобряват се обяснителните бележки относно сертификата за движение EUR.1 от приложение II („Относно определението на понятието „продукти с произход“ и методите на административно сътрудничество“) към споразумението, съдържащи се в приложението към настоящото решение.

               Настоящото решение влиза в сила в деня след деня на приемането му.

               Съставено в Брюксел на […] година.

               За Съвета за асоцииране,

               За Централна Америка като страна по споразумението,

               За Европейския съюз като страна по споразумението,

               ПРИЛОЖЕНИЕ

               Обяснителни бележки

               Член 15 — Сертификат за движение EUR.l: формуляри и указания за попълване

               Сериен номер на сертификата за движение EUR.l

               Сертификатът за движение EUR.l трябва да е обозначен със сериен номер, за да се улесни идентификацията. Серийният номер обикновено се състои от букви и цифри.

               Формуляри за сертификата за движение EUR.l

               Сертификатите за движение EUR.l, чиито формулировки се различават в зависимост от издаващия компетентен държавен орган, в сравнение с образеца, съдържащ се в допълнение 3 („Образци на сертификат за движение EUR.l и заявление за издаване на сертификат за движение EUR.l“) към приложение II („Относно определението на понятието „продукти с произход“ и методите на административно сътрудничество“) към споразумението, могат да бъдат приети като доказателство за произход, ако:

               a) разликите не променят информацията, изисквана във всяка клетка; и

               б) компетентните държавни органи на страните са си предоставили взаимно различните образци на сертификата чрез Европейската комисия и са уведомили координаторите по част IV от настоящото споразумение.

               Клетка 1: Износител

               Предоставят се пълни данни за износителя на стоките (име, пълен настоящ адрес и държава, от която произхожда износът).

               Клетка 2: Сертификат, използван при преференциалната търговия между

               За тази цел се посочват:

               Централна Америка; Европейски съюз или ЕС
                  1
               ; Сеута; Мелила; Андора или AD; Сан Марино или SM.

               Клетка 3: Получател

               Попълването на тази клетка не е задължително. Ако тази клетка се попълва, трябва да се впишат данни за получателя:  име, пълен настоящ адрес и държава на местоназначение на стоките.

               Клетка 4: Държава, група държави или територия, която се счита за място на произход на продуктите

               Посочва се държавата, групата държави или територията на произход на стоките:

               Централна Америка; Европейски съюз или ЕС
                  2
               ; Сеута; Мелила; Андора или AD; Сан Марино или SM.

               Клетка 5: Държава, група държави или територия по местоназначение

               Посочва се държавата, групата държави или територията на страната вносител, в която ще бъдат доставени продуктите:

               Централна Америка; Европейски съюз или ЕС
                  3
               ; Сеута; Мелила; Андора или AD; Сан Марино или SM.

               Клетка 6: Сведения относно транспорта

               Попълването на тази клетка не е задължително. Ако тази клетка се попълва, се посочват транспортните средства и номерата на въздушната товарителница или коносамента, с имената на съответните транспортни дружества.

               Клетка 7: Забележки

               Тази клетка се попълва:

               1. В случай на сертификат, издаден след износа на стоките съгласно член 16 от приложение II към споразумението, на един от езиците, предвидени в споразумението, в тази клетка се посочва следното:  „ISSUED RETROSPECTIVELY“. Освен това в случая по член 16.1, буква б) от приложение II, в тази клетка се посочва номерът на сертификата за движение EUR.1, който по технически причини не е бил приет при вноса: „EUR.1 №.....“.

               2. В случай на дубликат на сертификат, издаден съгласно член 17 от приложение II към споразумението, на един от езиците, предвидени в споразумението, в тази клетка се посочва следното:  „DUPLICATE“ и датата на издаване на оригиналния сертификат EUR.l.

               3. В случай на кумулация на произход с Боливия, Колумбия, Еквадор, Перу или Венецуела, в тази клетка се посочва следното:  „кумулация с (име на държавата)“ съгласно член 3 от приложение II.

               4. В случай на продукт, обхванат от правило за произход, за което е наложена квота, в тази клетка се посочва следното: „Продукт с произход в съответствие с допълнение 2A към приложение II („Относно определението на понятието „продукти с произход“ и методите на административно сътрудничество“)“.

               5. Тази клетка се попълва в други случаи, когато може да бъде счетено за полезно да се уточни информацията от сертификата за движение EUR.1.

               Клетка 8: Номер на изделието; маркировки и номера; брой и вид на опаковките; описание на стоките

               Представя се описание на стоките в съответствие с описанието във фактурата (номер на поръчката или артикула; маркировки и номера; брой и вид на опаковките — палети, кутии, торби, рула, варели, чували и т.н.)  Може да се предостави общо описание на стоките, доколкото е свързано с конкретното описание във фактурата и между документите за внос и сертификата за движение EUR.l има недвусмислена връзка. В този случай в тази клетка се посочва номерът на фактурата . Във всеки случай, тарифното класиране следва да се посочи най-малко на ниво позиция (четирицифрен код) по Хармонизираната система.

               Ако стоките не са опаковани, се посочва броят на артикулите или се вписва „в насипно състояние“, според конкретния случай.

               Описанието на стоките трябва да се предшества от номер на поръчката или изделието, без да се оставят празни редове или интервали, а между продуктите, посочени в сертификата, не следва да има празни интервали. Ако клетката не е изцяло попълнена, под последния ред на описанието трябва да се постави хоризонтална черта, като празното място се зачертава така, че да са невъзможни последващи добавяния.

               Клетка 9: Брутно тегло (kg) или друга мерна единица (литри, m3 и т.н.)

               Посочва се брутното тегло (kg) или друга мерна единица (литри, m³ и т. н.) на всички стоки, изброени в клетка 8, или отделно за всяко изделие (позиция по ХС).

               Клетка 10: Фактури

               Попълването на тази клетка не е задължително. Ако тази клетка се попълва, се посочват датата и номера на фактурата/фактурите.

               Клетка 11: Заверка от компетентния държавен или митнически орган

               Тази клетка се използва изключително от компетентния държавен или митнически орган (според конкретния случай във всяка държава), който издава сертификата.

               Клетка 12: Декларация на износителя

               Тази клетка се използва изключително от износителя или негов упълномощен представител. Тя трябва да съдържа мястото и датата на съставяне на сертификата и да бъде подписана от износителя или негов упълномощен представител.

               Износителят или неговият упълномощен представител може да подпише физически или съответната страна по споразумението може да им позволи да положат електронен подпис върху сертификата EUR.1.

               Клетка 13: Искане за проверка и клетка 14: Резултат от проверката:

               Тези клетки се използват изключително от митническия орган или от компетентния държавен орган във всяка държава, според конкретния случай, за целите на проверката.

               Приложение към сертификата за движение EUR.l — указания за попълване

               Наименования, които се отнасят недвусмислено до Съюза

                        Език

                        ЕС

                        Европейски съюз (ЕС)

                        BG

                        EC

                        Европейски съюз (ЕС)

                        CS

                        EU

                        Evropská unie

                        DA

                        EU

                        Den Europæiske Union

                        DE

                        EU

                        Europäische Union

                        EL

                        EE

                        Ευρωπαϊκή Ένωση

                        EN

                        EU

                        European Union

                        ES

                        UE

                        Unión Europea

                        ET

                        EL

                        Euroopa Liit

                        FI

                        EU

                        Euroopan unioni

                        FR

                        UE

                        Union européenne

                        HR

                        EU

                        Europska unija

                        HU

                        EU

                        Európai Unió

                        IT

                        UE

                        Unione europea

                        LT

                        ES

                        Europos Sąjunga

                        LV

                        ES

                        Eiropas Savienība

                        MT

                        UE

                        Unjoni Ewropea

                        NL

                        EU

                        Europese Unie

                        PL

                        UE

                        Unia Europejska

                        PT

                        UE

                        União Europeia

                        RO

                        UE

                           Uniunea

                         Europeană

                        SK

                        EÚ

                        Európska únia

                        SL

                        EU

                        Evropska unija

                        SV

                        EU

                        Europeiska unionen

                     (1)
                  Вж. „Приложение към сертификата за движение EUR.l — указания за попълване“.

                     (2)
                  Вж. „Приложение към сертификата за движение EUR.l — указания за попълване“.

                     (3)
                  Вж. „Приложение към сертификата за движение EUR.l — указания за попълване“.


				|

		52013PC0482

			Предложение за РЕШЕНИЕ НА СЪВЕТА за оправомощаване на държавите членки да ратифицират, в интерес на Европейския съюз, Договора за търговията с оръжие /* COM/2013/0482 final - 2013/0225 (NLE) */

			   	ОБЯСНИТЕЛЕН
МЕМОРАНДУМ
1.           КОНТЕКСТ
НА
ПРЕДЛОЖЕНИЕТО
1.1.
Въведение
С
приетата
през 2006 г.
Резолюция 61/89
на ООН бе дадено
началото на
процес на
разработване
на договор, с
който да се
регламентира
международната
търговия с
конвенционално
оръжие (а
именно
Договора за
търговията с
оръжие,
наричан
по-долу за
краткост
„ДТО“). Целта бе
сключването
на правно
обвързващ
договор, с
който да се
постигне
по-висока
степен на
отговорност
при
законната
търговия с
конвенционално
оръжие
посредством
въвеждането
на строги
общовалидни
международни
норми за
внос, износ и
трансфер.
След
извършената
през периода
2007—2009 г. интензивна
подготвителна
работа, от 2 до
27 юли 2012 г. в Ню
Йорк се
състоя
първата
конференция
на ООН
относно ДТО. Въпреки
че на
конференцията
не бе постигнат
консенсус,
неин
резултат бе
първоначалният
проект на
договора.
На
състоялата
се през март
2013 г.
конференция
на ООН този
проект бе
прередактиран,
но така и не
можа да се
постигне
консенсус,
тъй като три
държави
отхвърлиха
предложението
на председателството.
Договорът
накрая бе
приет с квалифицирано
мнозинство
на 2 април 2013 г.
Мнозинството
от членовете
на ООН се
споразумяха договорът
да бъде
открит за
подписване
на 3 юни 2013 г.
1.2.
Компетентност
на ЕС
ДТО
включва
въпроси,
които
съгласно
разпоредбите
относно
външната
компетентност,
съдържащи се
в член 3 от
Договора за
функционирането
на
Европейския
съюз (ДФЕС), са
от изключителната
компетентност
на Съюза.
В
ДТО наред с
останалото
се
предвиждат
мерки (като
контрол
върху вноса и
износа), влизащи
в обхвата на
общата
търговска
политика на
Съюза. В
тази сфера
ДТО засяга
области от
законодателството
на Съюза,
чието
регламентиране
вече е в
напреднал
етап. Той
има
отношение
също така и
към следните актове
от
вторичното
законодателство
на Съюза,
свързани с вътрешния
пазар: а)
Директива 2009/43/ЕО
на Европейския
парламент и
на Съвета от
6 май 2009 г. за опростяване
на реда и
условията за
трансфер на
продукти,
свързани с
отбраната,
вътре в
Общността; б)
Директива 91/477/ЕИО
на Съвета от
18 юни 1991 г.
относно контрола
на
придобиването
и
притежаването
на оръжие; в)
Регламент (ЕС)
№ 258/2012 на
Европейския
парламент и
на Съвета от
14 март 2012 г. за изпълнение
на член 10 от
Протокола на
Организацията
на
обединените
нации срещу
незаконното
производство
и трафика с огнестрелни
оръжия,
техните
части и компоненти
и боеприпаси,
допълващ
Конвенцията на
Организацията
на
обединените
нации срещу
транснационалната
организирана
престъпност
(„Протокол за
огнестрелните
оръжия“), и за
установяване
на
разрешения
за износа и
мерки за
вноса и
транзита на
огнестрелни
оръжия, техни
части и
компоненти и
боеприпаси.
Тъй
като ДТО
включва
въпроси от
изключителната
компетентност
на ЕС,
държавите
членки нямат
право да
вземат
самостоятелно
решение
относно
подписването
и ратифицирането
на договора.
Те могат да
направят
това, в
интерес на
Съюза, само
ако бъдат
оправомощени
от Съвета по
предложение
на Комисията.
1.3.
Съдържание и
обхват на ДТО
ДТО има
за цел да
допринесе за
мира, сигурността
и
стабилността
в
международен
и регионален
план, като
регламентира
международната
търговия с конвенционално
оръжие и
пресече
незаконната
търговия с
оръжие. С ДТО
се въвеждат
норми по
отношение на
трансфера на
конвенционално
оръжие и се
изисква от
държавите —
страни по
договора, да
подложат на
системен контрол
целия износ
на оръжие, за
да
гарантират, че
конвенционалното
оръжие и
боеприпаси няма
да се
използват,
наред с
останалото,
за погазване
на правата на
човека,
тероризъм и
нарушаване
на
хуманитарното
право.
ДТО
предвижда
извършването
на оценка на
трансферите
на оръжие и
предприемането
на мерки за предотвратяване
на
пренасочването
на конвенционално
оръжие от
държавите
вносителки и
износителки.
Освен това
той увеличава
прозрачността
при
търговията с
оръжие, като
изисква
воденето на
отчетност и
представянето
на съответни
доклади и
информация
на вниманието
на
секретариата
и останалите
държави —
страни по
договора.
Разпоредбите
на ДТО
обхващат
конвенционално
оръжие от
следните
категории:
бойни
танкове,
бронирани бойни
транспортни
средства,
едрокалибрени
артилерийски
системи,
бойни
самолети,
ударни
вертолети,
бойни кораби,
бойни ракети
и ракетно-пускови
установки,
стрелково
оръжие и леко
въоръжение.
Договорът
обхваща също
така съответните
части,
компоненти и
боеприпаси.
1.4.
Последици за
достиженията
на правото на
Съюза
ДТО
може да даде
отражение
върху общите
разпоредби,
приети от
Европейския
съюз, или да
доведе до
промяна в
техния
обхват. С
оглед на това
Съветът
изготви в
приложението
към своето
Решение …/2013, с
което
упълномощава
Комисията да
води
преговори по
ДТО по
въпросите от
изключителната
компетентност
на Съюза,
следните
указания за
водене на
преговори:
(1)
Договорът
за
търговията с
оръжие не
трябва да
съдържа
никакви
разпоредби,
които възпрепятстват
държавите
членки да
прилагат:
а)      Директива 91/477/ЕИО
на Съвета от
18 юни 1991 г.
относно
контрола на
придобиването
и
притежаването
на оръжие,
със съответните
изменения;
б)      Директива 93/15/ЕИО
на Съвета от
5 април 1993 г. за
хармонизиране
на
разпоредбите,
свързани с пускането
на пазара и
надзора на
взривни вещества
с гражданско
предназначение,
със съответните
изменения;
в)      Директива 2009/43/ЕО
на
Европейския
парламент и
на Съвета от
6 май 2009 г. за
опростяване
на реда и
условията за
трансфер на
продукти, свързани
с отбраната,
вътре в
Общността,
със съответните
изменения.
(2)
Договорът
за
търговията с
оръжие не
трябва да
съдържа
никакви
разпоредби,
които ограничават
свободното
движение на
стоки, хора,
услуги и
капитали в
рамките на
вътрешния
пазар на
Съюза, освен
ако
ограничението
не се
основава
изрично на
член 36, член 45,
параграф 3,
член 52,
параграф 1,
член 65 или
член 346 от
ДФЕС.
(3)
Всички
мерки,
предвидени в
договора,
които ограничават
износа от
Съюза или
вноса в него,
или
транзитното
преминаване
през територията
на Съюза,
трябва да
бъдат
съвместими с
всички
приложими разпоредби
на
законодателството
на Съюза, в
това число
по-специално:
а)      Регламент (ЕО)
№ 260/2009 на Съвета
от 26 февруари
2009 г. относно
общите
правила за
внос;
б)      Регламент (ЕО)
№ 1061/2009 на
Съвета от
19 октомври 2009 г.
относно
установяването
на общи
правила за
износ;
в)      Регламент (ЕС)
№ 258/2012 на
Европейския
парламент и
на Съвета от
14 март 2012 г. за
изпълнение
на член 10 от
Протокола на
Организацията
на обединените
нации срещу
незаконното
производство
и трафика с
огнестрелни
оръжия, техните
части и
компоненти и
боеприпаси,
допълващ
Конвенцията
на
Организацията
на
обединените
нации срещу
транснационалната
организирана
престъпност
(„Протокол за
огнестрелните
оръжия“), и за
установяване
на
разрешения
за износа и
мерки за
вноса и
транзита на
огнестрелни
оръжия, техни
части и
компоненти и
боеприпаси,
както и
г)       Директива 2009/43/ЕО
на
Европейския
парламент и
на Съвета от
6 май 2009 г. за
опростяване
на реда и
условията за
трансфер на
продукти, свързани
с отбраната,
вътре в
Общността,
със съответните
изменения.
Тези
законодателни
актове на
Европейския
съюз са част
от достиженията
на неговото
право, поради
което е от
ключово
значение те
да не бъдат
поставени
под въпрос в
резултат на
приемането
на ДТО. Тъй
като в
договора
няма клауза
относно
организациите
за
регионална
интеграция,
особено
важно е да се
гарантира
ненакърнимостта
на законодателството
в областта на
вътрешния
пазар.
С оглед
на това бе
извършен
подробен
анализ в
съответствие
с указанията
на Съвета за водене
на преговори
по тези
въпроси, при
който се
стигна до
заключението,
че разпоредбите
на ДТО
(членове 6, 7, 9 и 26)
гарантират
съвместимостта
на ДТО с достиженията
на правото на
ЕС. При
всички
случаи,
евентуалните
проблеми, които
биха могли да
възникнат
във връзка със
съвместимостта,
могат да
бъдат решени
чрез
прилагане на
член 26,
параграф 1. В
посочения
член се
предвижда, че
договорът не
засяга
задълженията,
поети от държавите
— страни по
него, с оглед
на съществуващи
или бъдещи
международни
споразумения,
по които те
са страни,
когато тези
задължения
са
съвместими с
договора.
Европейският
съюз не може
да стане
страна по
ДТО, тъй като
настоящият
текст на
договора
предвижда
само държави
да бъдат
страни по
него. При все
това ДТО
допуска
изменения на
по-късен етап
и
Европейският
съюз може да
стане страна
по него, при
условие че за
това гласува
мнозинство,
включващо
три четвърти
от държавите,
които са
страни по
ДТО.
1.5.
Ратифициране
на договора
Европейският
съюз като
такъв не може
да ратифицира
ДТО. Но тъй
като ДТО
попада
отчасти в
изключителната
компетентност
на Съюза, а
отчасти — в
компетентността
на държавите
членки,
необходимо е
институциите
на Съюза и
държавите
членки да
вземат
всички
необходими
мерки за
сътрудничество
при
ратифицирането
на ДТО и за гарантиране
на
изпълнението
на произтичащите
от договора
ангажименти.
С оглед
на
намерението
на държавите
членки да
подпишат ДТО
на 3 юни 2013 г.,
Комисията
отдаде
приоритетно
внимание на
подготовката
и приемането
на решение на
Съвета, с
което
държавите
членки да се
оправомощят
да подпишат
ДТО по отношение
на въпросите,
попадащи в
изключителната
компетентност
на Съюза. Въз
основа на
предложение
на Комисията,
на 27 май 2013 г. Съветът
прие такова
решение, като
в него се предвижда,
че при
подписването
на ДТО съответната
държава
членка може
да заяви, че
ще прилага
временно
членове 6 и 7
от ДТО,
докато
договорът
влезе в сила.
За държавите
— членки на ЕС,
които при
подписването
на ДТО не са
заявили, че
ще прилагат
временно посочените
разпоредби,
остава
възможността
да заявят
това на етапа
на
ратифицирането
на договора.
С цел да се
спомогне за
бързото
влизане в
сила на ДТО,
като
следваща
стъпка
Комисията
сега
предлага
решение на
Съвета, с
което
държавите
членки да се
оправомощят
да
ратифицират
ДТО по
отношение на
въпросите,
попадащи в
изключителната
компетентност
на Съюза. За
да може
Съветът да
приеме това
решение, е
необходимо
то да получи
предварителното
одобрение на
Европейския парламент.
1.6.
Заключение
От
първостепенно
значение е да
се запълни съществуващата
празнота по
отношение на регламентирането
на
международно
равнище на
търговията с
конвенционално
оръжие и да
се
способства
за
укрепването
на мира и хуманитарните
дейности. С въвеждането
на общи
правно
обвързващи
норми по
отношение на
вноса, износа
и трансфера на
конвенционално
оръжие ДТО
внася по-висока
степен на
отговорност
и
прозрачност
в търговията
с оръжие,
която цел се
споделя от
Европейския
парламент,
Съвета и
Комисията. ДТО
може да
допринесе за
укрепването
на мира и
сигурността
в световен
мащаб. Незаконната
или
недостатъчно
регламентирана
търговия с
конвенционално
оръжие струва
човешки
животи —
всяка година
в резултат на
въоръжено
насилие
загиват над
740 000 мъже, жени и
деца. Бързото
влизане в
сила на ДТО е
въпрос от първостепенно
значение и
затова е
важно държавите
членки да
ратифицират
договора във
възможно
най-кратък
срок.
2.           РЕЗУЛТАТИ
ОТ
КОНСУЛТАЦИИТЕ
СЪС ЗАИНТЕРЕСОВАНИТЕ
СТРАНИ И ОТ
ОЦЕНКИТЕ НА
ВЪЗДЕЙСТВИЕТО
Не е
приложимо.
3.           ПРАВНИ
ЕЛЕМЕНТИ НА
ПРЕДЛОЖЕНИЕТО
Член 1
Тъй
като не е
възможно ЕС
да стане
страна по
договора, с
този член
държавите
членки се оправомощават
да
ратифицират
договора по отношение
на въпросите,
попадащи в
изключителната
компетентност
на Съюза.
Член 2
Целта
на решението
е да се
оправомощят
държавите
членки да се
обвържат с
договора по отношение
на въпросите,
попадащи в
изключителната
компетентност
на Съюза,
поради което
решението е
адресирано
до тях.
4.           ОТРАЖЕНИЕ
ВЪРХУ
БЮДЖЕТА
Няма
2013/0225 (NLE)
Предложение
за
РЕШЕНИЕ
НА СЪВЕТА
за
оправомощаване
на държавите
членки да ратифицират,
в интерес на
Европейския
съюз,
Договора за
търговията с
оръжие
СЪВЕТЪТ
НА
ЕВРОПЕЙСКИЯ
СЪЮЗ,
като
взе предвид
Договора за
функционирането
на
Европейския
съюз, и
по-специално
член 114 и
член 207,
параграф 3
във връзка с
член 218,
параграф 6,
буква а),
подточка v) от
него,
като
взе предвид
предложението
на Европейската
комисия,
като
взе предвид
одобрението
на Европейския
парламент[1],
като
има предвид,
че:
(1)       На
11 март 2013 г.
Съветът
упълномощи
Комисията да
води преговори
в рамките на
Организацията
на обединените
нации по
Договора за
търговията с оръжие
по въпросите
от
изключителната
компетентност
на Съюза.
(2)       На
2 април 2013 г.
Общото
събрание на
Организацията
на
обединените
нации прие
текста на
Договора за
търговията с
оръжие[2].
Освен това
Общото
събрание
отправи
искане към
генералния
секретар в
качеството
му на
депозитар на
договора да
открие
неговото
подписване
на 3 юни 2013 г. и
призова
всички държави
да обмислят
възможността
за
подписването
му, след
което
съгласно
съответните
си
конституционни
процедури да
станат
страни по
договора във
възможно
най-кратък
срок.
(3)       Договорът
има за цел да
определи
възможно най-строги
общовалидни
международни
норми, с
които да се
регламентира
международната
търговия с
конвенционално
оръжие или да
се
усъвършенства
нормативната
уредба в тази
област, да се
предотврати
и пресече
незаконната
търговия с
конвенционално
оръжие и да
се попречи на
неговото
пренасочване.
Държавите
членки изразиха
своето
удовлетворение
от резултата
от преговорите
и желанието
си за
ускорено
подписване и
ратифициране
на договора.
(4)       Някои
от
разпоредбите
на договора
засягат
въпроси от
изключителната
компетентност
на Съюза,
защото
попадат в
обхвата на
общата
търговска
политика или
се отнасят до
правилата на
вътрешния
пазар
относно
трансфера на
конвенционално
оръжие и
взривни
вещества.
(5)       Европейският
съюз не може
да подпише и
ратифицира
договора, тъй
като страни
по него могат
да бъдат само
държави.
(6)       На
27 май 2013 г. въз
основа на
предложение
на Комисията
Съветът прие
Решение за
оправомощаване
на държавите
членки да
подпишат, в
интерес на
Европейския
съюз,
Договора за
търговията с
оръжие.
(7)       Поради
това
съгласно
член 2,
параграф 1 от
ДФЕС Съветът
следва също
така да оправомощи
държавите
членки да
ратифицират, в
интерес на
Съюза,
договора по
отношение на
въпросите,
попадащи в
изключителната
компетентност
на Съюза.
ПРИЕ
НАСТОЯЩОТО
РЕШЕНИЕ:
Член 1
Държавите
членки се
оправомощават
да ратифицират,
в интерес на
Съюза,
Договора за
търговията с
оръжие по
отношение на
въпросите,
попадащи в
изключителната
компетентност
на Съюза.
Член 2
Адресати
на
настоящото
решение са
държавите
членки.
Съставено
в Брюксел на […]
година.
                                                                       За
Съвета
                                                                       Председател
[1]               ОВ C , г.,
стр. .
[2]               A/CONF.217/2013/L.3.


Проект за решение на съвместия Комитет на ЕИП за изменение на Протокол 31 към Споразумението за ЕИП относно сътрудничеството в някои специфични области извън четирите свободи Проект за обща позиция на Общността